**O p o n e n t s k ý p o s u d o k**

k predloženej žiadosti o vymenúvacie konanie doc. Ing. Jána Závadského za profesora v odbore 3.3.16 Ekonomika a manažment podniku.

Oponent: prof. Ing. Ján Štefánik, CSc.,

 Uchádzača doc. Ing. Jána Závadského,PhD poznám rad rokov ako ambiciózneho perspektívneho pedagóga a vedca.

 Jeho bohatá pedagogická a vedecká činnosť spočíva v aktivitách, akými sú príprava a garantovanie štúdijných programov, zavedenie nových štúdijných programov a nových predmetov do štúdijných programov, s čím úzko súvisí i tvorba nových vysokoškolských učebníc, skrípt a učebných textov, tak aby pokiaľ možno všetky predmety boli pokryté učebnicami zameranými na rozvoj základných poznatkov, ktoré profilujú absolventa v odbore 3.3.16 Ekonomika a manažment podnikov a v odbore 3.3.15 Manažment.

 Možno povedať, že sa to uchádzačovi podarilo, o čom svedčia dosiahnuté výborné výsledky hodnotených predmetov študentami.

 Pokaľ ide o vysokoškolské skriptá, tieto bolo v sledovanom období účelne zamerané na rozvoj štúdijného programu Ekonomika a manažment malých a stredných podnikov.

 Orientáciou na metódy, nástroje a techniky manažerstva kvality vytvoril uchádzač predpoklady ichvyužitia aj v iných predmetoch, kde možno uplatniť vybrané metódy a nástroje kvality napr. predmety Manažment inovácií a Manažment výroby. Rozvoj metód a nástrojov kvality bol úspešne realizovaný v nadväznom projekte, čo pomohlo tiež zlepšiť imidž EF UMB.

 Na vysokoškolské učebnice a skriptá účelne nadväzujú učebné texty zamerané na doplnenie vedomosti študentov nad rámec základnej literatúry pre dané predmety.

 Popri tvorbe vysokoškolských učebníc a učebných textov, v súlade s pedagogickou profiláciou uchádzača, sa ako základná literatúra pre predmety Procesný manažment a Manažérstvo kvality využívajú aj vedecké a odborné monografie, na ktoré bolo najviac ohlasov a citácií doma (73) i v zahraničí (50). Všetky učebnice a monografie sú v súlade s pedagogickým, vedecko-výskumným a publikačným zameraním k rozvoju odboru 3.3.16 Ekonomika a manažment podniku. Na základe vyššie uvedeného považuje uchádzač za kľúčové 3 oblasti: všeobecný manažment a teoriu riadenia, procesný manažment a manažerstvo kvality.

 Vedenie početných záverečných a diplomových prác študentov I. a II. stupňa štúdia, vedenie doktorandov, členstiev v komisiach pre štátne a rigorózne skúšky, členstvo v odborových komisiach doktorandského štúdia i členstvo v komisiach pre habilitácie docentov, členstvo v medzinárodných mimovládnych orgánoch a organizáciach dokumentujú jeho erudíciu a uznanie vedeckou komunitov nielen doma, ale i v zahraničí.

 V rámci zahraničnej spolupráce si zaslúži ocenenie uvádzané realizáciou medzinárodného projektu orientovaného na identifikáciu bariér pri implementácií Európskych štandarov a postupov na zabezpečenie kvality na vysokých školách. Zaslúženú pozornosť si zaslúži orientácia zahraničnej spolupráce na tri pracoviská.

 Prvým je Fakulta informatiky a štatistiky Vysokej školy ekonomickej v Prahe. Druhým pracoviskom je Inštitút ekonomiky a riadenia Ufskej štátnej leteckej technickej univerzity. Tretím pracoviskom je Ekonomická fakulta Univerzity v Salerne. Spolupráca s týmito partnermi je cielená do rozvoja študijného odboru Ekonomika a a manažment podniku a má preto perspektivu.

 Všetky projekty, v ktorých uchádzač vystupuje či už ako riešiteľ alebo zodpovedný riešiteľ zodpovedajú jeho zameraniu.

 Jeho účasť v Rade kvality a jeho úloha v pozícií Manažéra kvality predstavuje podľa dekana fakulty významný prínos nielen pre Ekonomickú fakultu, ale i pre celú Univerzitu Mateja Bela.

 Táto aktivita je zároveň vyústená na jeho činnosť v projekte operačného programu Minesterstva školstva, vedy, vúskumu a športu SR, ktorého cieľom je zavedenie systému manažérstva kvality na Univerzite Mateja Bela.

Záver

 Dosiahnuté výsledky uchádzača dokumentuje jeho bohatá publikačná činnosť, ktorá vďaka odborným monografiam sa odrazila na veľkom počte citácií a ohlasov. Oceniť treba aj dobrú spoluprácu s podnikovou praxou pri riešení problémov súvisiacích so zavádzaním systémov manažérstva kvality. V tejto súvislosti ma zaujíma názor uchádzača na Integrovaný systém riadenia založený na kompabilite manažérskych systémov podľa ISO 9001(SMK), ISO 14001 (EMS) a ISO 18001 (OHS AS).

 Pokiaľ ide o plnenie kritérií na vymenovanie za profesora možno konštatovať, že uchádzač spĺňa obligatórne kritéria a viaceré i prekračuje. U fakultných kritérií niektoré uchádzač prekračuje a v prípade, že niektoré nespĺńa v celom rozsahu nahrádza ich plnením obligatórnych kritérií prekračujúcich požiadavky schválené Vedeckou radou EF UMB.

 Na záver možno konštatovať, že pôsobenie uchádzača na Ekonomickej fakulte možno hodnotiť pozitívne ako prínos a preto odporúčam jeho vymenovanie za profesora v odbore 3.3.16 Ekonomika a manažment podniku.

V Žiline 5. 5. 2013 prof. Ing. Ján Štefánik, CSc.,

 oponent